شەفەق
نیوز/ لە شار هەولێر پایتەخت هەرێم کوردستان، ئمڕوو چوارشەممە، پێشبڕکێی ماراسۆنی تایبەت
وە دویەتەیل کرد، وەبوونەی رووژ ئاشتی جەهانی، و دوو دویەت سەرکەفتگ لە یەکەم و دویەم
پێشبڕکێی لە شوینیەک، وتن: جیاوازی ماراسۆنەگە نشان گرنگیدان دەسەڵاتەیل وە وەرزش تاکانە
نشان دەێد، و ئەرا دویەتەیل لە گشت پارێزگایەیل هەرێم کوردستان تایبەت کریا.
پەیامنێر
ئاژانس شەفەق نيوز وت: ٥٠ دویەت لە جویراجویر پارێزگایل هەرێم کوردستان لەو مارەسۆنە
بەشداری کردن ک لە پارک سامی عەبدولحەمید ناوڕاس شار هەولێر وە بوونەی رووژ ئاشتی
جەهانی سازیا.
ئامال
عەبدولڵا ک پلەی یەکەم لە پێشبڕکێیەگە وەدەس هاورد، ئەرا ئاژانس شەفەق نیوز وت: سازداین
ئی پێشبڕکێیە هەڵمەت گرنگیگە وەلایەن دەسەڵاتەیل پارێزگای هەولێر ئەرا پشتگیریکردن
جویراجویر چینەیل وەرزشی، تایبەت لە تاکانە، ک گرنگی فرەیگ لە عراق وە گشتی ئەرای نییە.
لەلای
خوەییش، بیری بەرەکات ک لە قەزای عەقرە لە پارێزگای دهۆک هاتیە، ک پلەی دویەم کەفتە
بەشی ئەرا ئاژانس شەفەق نیوز وت: کارە گرنگەگە لەی پێشبڕکێیە ئەوەسە ک بەشداربویەیل
لە جویراجویر پارێزگایل هەرێم کوردستان هاناوی، وەگەرد ئەوەیش ک ئەرا دویەتەیل تایبەت
کریایە.
لەلای
خوەییش،  نەبەز عەبدولحەمید قایمقام هەولێر
ئەرا ئاژانس شەفەق نیوز وت: سازدان ئیجویر چالاکییگ نشانەی ئەوە دەێد ک پارێزگای
هەولێر پارێزگای برایەتیە ناوبەین گشت پیکاتەیل گەل کوردستان، و بەڵگەس ک حکومەت
هەرێم کوردستان گرنگی گەورەیگ دەێدە وەرزشی تایبەت وەرزشی ژن.
